|  |  |
| --- | --- |
| Dato  11. juni 2015 | Institutions navn  Gadevang Asyl |
| Tilsynsførende  Jette Lund Thomsen | Daglig Leder  Gitte Nielsen  Bestyrelsesformand Lotte Beck |

**Pædagogisk Indhold:**

|  |  |  |
| --- | --- | --- |
| **Indhold** | **Bemærkninger** | **Opfølgning** |
| Pædagogisk handleplan:  Konsulentens fokus på det uanmeldte tilsyn vil være at vurdere, hvorvidt handleplanens beskrivelser afspejles i hverdagen, ift.:   * Børnesyn * Læringssyn * Børnefællesskaber * Science didaktik * Voksenorden * Læringsmiljøer (fysisk / psykisk / æstetisk)   Sprog (dialogisk læsning / 2-sprogs arbejde / sprogtest mm)  Overgange  Didaktisk tilgang:  Hvordan arbejdes der systematisk med  metoder | Tilsynsførende havde en god oplevelse af stemningen i huset. Modtagelse af børn, lege og aktiviteter foregik stille og roligt, og der var god kontakt mellem børn og medarbejdere.  Det er tydeligt at principper om bl.a. fællesskab og hjemlig miljø, afspejles i omgang med hinanden. Det fremgår at forældrene trives, med medarbejdere og hinanden.  Et opmærksomhedspunkt kunne være at have mere fokus på, at den gode dialog mellem voksne, ikke kommer til at foregå hen over hovedet på børnene.  I børnehaven var der ikke samling om formiddagen (men senere på dagen) og de planlagte aktiviteter sker fra kl. ca. 9.30. Indtil da leger børnene hvor de har lyst. På tilsynet fungerede medarbejdere med opmærksomhed og støtte om børnenes lege.  Der var god udnyttelse af udearealerne og børnene legede i mindre grupper fordelt over hele arealet.  Vuggestuen havde en noget anderledes struktur end børnehaven. Den tilsynsførende iagttog hvordan pædagogen i samling havde (positiv) styring på både børn, forældre og kolleger, var synlig i sine forventninger og klar på formål med samling. Børnene udviste tydeligt opmærksomhed, var aktive i sange og hvad der ellers foregik. De var desuden både selvhjulpne og gode til at have opmærksomhed på vennerne.  På tilsynsbesøg havde vi dialog om Asylets pædagogiske handleplan i forhold til fokuspunkter, som vi fik foldet ud, bl.a. i forhold til asylets overskrifter kontra indholdsbeskrivelse. Overskrifterne *Tanternes dovenskab-børnenes styrke, pædagogik er professionel adfærdsregulering af børn* har asylet valgt, fordi det er del af historikken og fordi det sammen med det underliggende beskrivelse af principper, skal give et godt billede på det man står for. Gadevang asyl beskriver at man er glad for at arbejde med det sproglige, også når det handler om italesættelse af værdier og principper – det gør ikke noget at man udfordrer.  Naturen har stor betydning i det pædagogiske arbejde og man udnytter de oplagte muligheder man har lige udenfor døren – børnene er ude hver dag.  Der arbejdes med dialogisk læsning. Der er to sprogpædagoger i huset.  Det beskrives at en af fordelene ved Gadevang asyl, er at alle overgange forløber i en glidende proces fra 0 til 18 år - og når barnet er udviklingsmæssigt er klar.  Gadevang Asyl arbejder med Tegn på Læring, aktionslæring og praksisfortællinger. Gadevang asyl har været med i science projektet fra start og leder har etableret en intern arbejdsgruppe der sammen med leder, skal stå for den videre implementering. Leder oplever diplomuddannelsen som et godt og givende kompetenceløft, både for den der uddanner sig, men også for resten af medarbejderstaben og selvfølgelig børnene. |  |
| Konsulentens fremadrettede fokus ift. pædagogisk indhold | Opfølgning på pædagogisk handleplan på næste tilsyn |  |
| Daglig leders fremadrettede fokus ift. pædagogisk indhold |  |  |

**Politiske mål**

|  |  |  |
| --- | --- | --- |
| Sundhed  Hvordan arbejder I med nedbringelse af sygefravær hos børn og voksne?  Hvordan ser jeres sygefravær ud? Er det lavere end i 2012/2014 –  Hvilke tiltag har I iværksat og hvordan arbejdes mod målet | Nåede vi ikke |  |
| Inklusion  Hvordan er der arbejdet med målet om at alle børn skal have mindst en ven?  Hvordan arbejdes der på at alle alderssvarende børn er parate til skolestart? | Der arbejdes med relations matrix.  Udtrykket, man kender sine lus på gangen, er Gadevang asyls udtryk for at man i det daglige har øje på og for at alle børn trives, uanset hvilke sammenhænge de er i eller hvor de befinder sig  Der er tæt samarbejde mellem alle grupper, afdelinger og skole, og overgangene fungerer godt. |  |
| Forældresamarbejde  Hvordan ligger forældretilfredsheden ift målingerne i 2012 (skal måles hvert andet år)  Hvordan arbejdes med Pædagogen som Vejleder?  For kommunale og selvejende institutioner:  Hvor stor en andel af forældrene orienterer sig på BørneRoden? | Den seneste forældreundersøgelse fra forår 2015 viser stor tilfredshed  Forældrene tilbydes samtaler ved start og efter tre måneder og ellers efter behov.  Det kniber lidt med at få alle forældre med på Børneroden, men der arbejdes på det. |  |
| Læring og Uddannelse:  Hvordan arbejdes med Babytegn?   * Er det tydeligt for alle voksne hvilke tegn der bruges * Er forældrene inddraget   Hvordan arbejdes med målet om at andelen af 3-årige der har brug for en fokuseret eller særlig sproglig indsats er lavere eller på niveau med landsgennemsnittet?  Hvordan inddrages IT som læringsværktøj i det daglige pædagogiske arbejde?  Kan institutionen dokumentere en tydelig udvikling i arbejdet med læringsmiljøer og udviklingen af disse? | Der arbejdes med babytegn  To sprogpædagoger har det primære ansvar for dette arbejde.  Ipads anvendes i flere pædagogiske sammenhænge  Leder fortæller at der skal være mere fokus på læringsmiljøet (indretning) og at dette måske skal være det fremadrettede fokus.  Desuden arbejdes der fortsat med metoder, således at alle medarbejdere spiller ind med hver deres kompetence. |  |
| Konsulentens samlede fremadrettede fokus ift. arbejdet med de politiske mål | Gadevang asyl arbejder med alle de politiske mål. Ved næste tilsyn vil der være fokus på, hvordan man arbejder med evalueringsmetoder i praksis. |  |
| Daglig leders samlede fremadrettede fokus ift. arbejdet med de politiske mål | Indretning af læringsmiljø |  |

**Planlægning**

|  |  |
| --- | --- |
| Dagens mødeskema – hvordan ser det ud | Fin dækning af medarbejdere |

Der henvises desuden til Fælles Børn – Fælles Ansvar ift. de fælles kommunale retningslinjer for børn med behov for særlig støtte og eventuelle underretninger.

**Lovmæssig og faktuel vurdering**

Udfyldes kortfattet af daglig leder inden det anmeldte tilsyn (elektronisk) – kun med afkrydsning hvor der ikke er bemærkninger. Diverse politikker mm skal være tilgængelige ved det anmeldte tilsyn.

|  |  |  |
| --- | --- | --- |
| **Indhold** | **Bemærkninger** | **Kryds** |
| **Legepladsen**  Er der afholdt legepladstilsyn – hvornår  Hvilke bemærkninger var der evt. ved tilsynet og hvordan arbejdes der med disse  Er der daglig kontrol af sikkerheden på legepladsen | Legepladseftersyn afholdt sommeren 2014 og udbedring af diverse mangler/skader i vinter 2014, forår 2015.  Vi arbejder løbende med at reparerer ting der er gået i stykker på legepladsen. Fordi det er et vigtigt dannelses perspektiv og etisk perspektiv at vi ikke omgiver børnene med ting der er gået i stykker og det appellerer til dem om at passe godt på tingene. Af samme grund har vi forældrearbejdsdag om foråret, hvor hele legepladsen gennemgås, males og ryddes op.  Daglig kontrol foretages af åbnerne som tjekker legepladsen samtidig med at de åbner for legeting og cykler. |  |
| **Fødevarekontrol**  Har der været tilsyn i køkkenet – hvornår  Hvilke bemærkninger var der evt. ved tilsynet og hvordan arbejdes der med disse | Sidste kontrol 05.02.2015   Kontrollen er udført uden bemærkninger ☺☺ |  |
| **Brand**  Er der udført brandtilsyn – hvornår  Er der afholdt brandøvelse – hvornår  Hvilke bemærkninger var der evt. efter tilsynet / øvelsen og hvordan arbejdes med disse | Brandtilsyn april 2015.  Brandøvelse juni 2013.  Påbud om lukket vindue der skulle kunne åbnes. Er sendt videre til ejendomme.  Øvelsen gik meget fint. Alle levede op til deres ansvar og opgaver. Der var kontrol på fra Falck. Vi fik gode ”karakterer” |  |
| **Bygning**  Har der været udført bygningsgennemgang (inde / ude)  Hvilke bemærkninger var der evt. og hvordan arbejdes der med disse | Ikke de sidste 1,5 år til 2 år. |  |
| **Hygiejne**  Arbejdes der med Sundhedsstyrelsens anbefalinger (beskrevet i hæftet - Sundhedsstyrelsen: Hygiejne i daginstitutionen)  Er der procedurer har I for rengøring af krybber, sovevogne og sovepladser  Er der procedurer har I for håndvask (børn og voksne) | Bruger den til opslag ligesom vejledningen bruges som opslag, ved specifikke spørgsmål og problemstillinger.  Der er faste rutiner i forhold til rengøring af krybber, sovepladser og vask af sengetøj og soveposer.  Vi vasker hænder hele tiden og bruger ”sprit” |  |
| **Politikker mm**  Er der beskrivelser / politikker i institutionen ift. følgende:   * Ture ud af huset * Børn der bliver væk på tur eller i institutionen * Alkohol – personale og forældre * Sol og ophold i sol * Sovende børn – sovestillinger / seler / opsyn / varme / kulde * Kostpolitik * Rygning | Faste rutiner omkring ture ud af huset. Sedler med børnenes navne tages med og efterlades hjemme. tlf. nr. til Asylet på børnenes hånd eller som badges.  Faste aftaler om hvad man aftaler hvis et barn bliver væk. BUPL anbefalinger.  Alkoholpolitik vedtaget af bestyrelsen følges.  Legepladsen har mange skyggesteder pga. store træer. Vi holder øje med at børnene ikke sidder i solen. Børnene smøres med solcreme efter frokost.  Børnene sover generelt ude i forhold til vejret. Inde hvis det bliver for koldt. De sover ude til de er 2 år. I seler. Vi aftaler specifikt med den enkelte forældre.  Kostpolitik vedtaget af bestyrelsen følges. |  |
| **Sikkerhed**  Arbejdes der med sikkerhed i hverdagen ift.   * Transport * Legetøj * Seler i barnevogne og krybber * Børne- og straffeattester (personale) | Vi kører altid med bus med sikkerhedsseler.  Vores legetøj er sikkert og tilpasset alder og pædagogik.  Der soves i seler til børnene er to år ifølge separat aftale med hver enkelt forældre. Der forefindes sakse i krybberummet så selerne kan klippes op ved brand.  Alle ansatte afleverer børne og straffe attest. |  |

**Samlet vurdering:**

|  |
| --- |
| **Den pædagogiske konsulents konklusion på baggrund af den samlede pædagogiske tilsyn:**  Gadevang asyl fremstår som en institution med hjemlig atmosfære og det er synligt at både børn og forældre stortrives.  Leg og fællesskab indenfor rammerne: frihed under ansvar, er højt prioriteret og i praksis foregår det indenfor forskellige strukturer i vuggestue og børnehave.  Der er beskrevet en praksis med udvikling indenfor alle områder, og det fremgår at Gadevang asyl har fat i traditioner og historik og også tager imod og implementerer nye metoder og tænkning. |